《贺新郎五十八首 其五》
清代·蒋士铨

帐冷香销夜。断肠吟、生平一事，最伤心者。记得琉璃为砚匣，新咏玉台频借。

春去矣、小楼花谢。诵偈朝云会现影，怨东风、两次吹兰麝。

看燕燕、香泥惹。

判官自判氤氲且。白尚书歌填长恨，再生缘也。世味从来皆嚼蜡，情绪偏同啖蔗。

梦断了、浮香精舍。君语如斯吾怕听，便英雄、泪也如铅泻。

儿女恨、那堪写。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。